தமிழக அரசியலில் தற்போது தலைவர்களுக்குப் பஞ்சமாகி விட்டது என்பதாலோ, என்னவோ அண்மைக்காலமாக நடிகர்கள் அரசியலில் நுழைவது அதிகரித்துள்ளதாகத் தெரிகிறது. ரஜினி, கமலைத் தொடர்ந்து விஷால், விஜய், உதயநிதி ஸ்டாலின் ஆகியோரும் தங்களின் அரசியல் பிரவேசத்தை அறிவிக்க, இப்போதே வரிசைக் கட்டிக் கொண்டு நிற்கிறார்கள் என்பதையும் மறுப்பதற்கில்லை. நடிகர்கள் உள்பட யார் வேண்டுமானாலும் அரசியலுக்கு வரலாம். அது அவரவர் உரிமை... ஏற்கெனவே, திரைத்துறையிலிருந்து அரசியலுக்கு வந்தவர்கள் பற்றிய வரலாறுகளையும் சம்பந்தப்பட்டவர்கள் அறிந்து கொள்தல் நலம்.